Document ID: 32001D0881

Komission päätös,
tehty 7 päivänä joulukuuta 2001,
kolmansista maista tulevien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelosta ja komission asiantuntijoiden tekemiä tarkastuksia koskevien yksityiskohtaisten sääntöjen saattamisesta ajan tasalle
(tiedoksiannettu numerolla K(2001) 3941)
(Ainoastaan englanninkielinen teksti on todistusvoimainen)
(ETA:n kannalta merkityksellinen teksti)
(2001/881/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 6 artiklan 2 kohdan ja 33 artiklan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY(2) muuttamisesta 15 päivänä heinäkuuta 1991 annetun neuvoston direktiivin 91/496/ETY, sellaisena kuin se on viimeksi muutettuna direktiivillä 96/43/EY(3), ja erityisesti sen 6 artiklan 4 kohdan,
sekä katsoo seuraavaa:
(1) Komission päätöksessä 97/778/EY(4), sellaisena kuin se on viimeksi muutettuna komission päätöksellä 2001/668/EY(5), vahvistetaan kolmansista maista tuotavien eläintuotteiden ja elävien eläinten eläinlääkärintarkastuksia varten hyväksyttyjen rajatarkastusasemien luettelo.
(2) Useiden jäsenvaltioiden pyynnöstä sekä komission elintarvike- ja eläinlääkintätoimiston tarkastusten ja suositusten seurauksena luetteloon on tehty useita rajatarkastusasemia koskevia muutoksia, mukaan lukien näissä rajatarkastusasemilla olevia tarkastuskeskuksia koskevien yksityiskohtaisten tietojen lisääminen mukaan luettuna.
(3) Rajatarkastusasemien käsiteltäviksi hyväksyttyjen tuotetyyppien luokittelussa ja luokittelua koskevissa lyhenteissä on myös tapahtunut joukko muutoksia.
(4) On tarkoituksenmukaista ottaa rajatarkastusasemien tarkastusta varten käyttöön komission päätöksellä 98/139/EY(6) jo vahvistetut yksityiskohtaiset säännöt, jotka koskevat komission asiantuntijoiden jäsenvaltioissa paikalla tekemiä eläinlääkintäalan tarkastuksia.
(5) Rajatarkastusaseman lisäämistä luetteloon ja sieltä poistamista koskevat säännöt annetaan nyt komission päätöksessä 2001/812/EY(7), jolla kumotaan ja korvataan päätös 92/525/ETY(8).
(6) Tämän vuoksi on asianmukaista kumota päätös 97/778/EY ja korvata se tällä päätöksellä.
(7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Toimivaltaisten viranomaisten on tehtävä kolmansista maista yhteisöön tuotavien elävien eläinten ja eläintuotteiden eläinlääkärintarkastukset vain tämän päätöksen liitteenä olevassa luettelossa mainituilla hyväksytyillä rajatarkastusasemilla.
2 artikla
1. Komission eläinlääkintäasiantuntijat tarkastavat joka vuosi yhteistyössä toimivaltaisten kansallisten viranomaisten kanssa jokaisen hyväksytyn, liitteessä luetellun rajatarkastusaseman. Erityisesti tarkastetaan rajatarkastusaseman perusrakenteet, varusteet ja toiminta.
2. Poiketen siitä, mitä 1 kohdassa määrätään, komissio voi kuultuaan kyseisiä jäsenvaltioita ja vaihdettuaan näkemyksiä pysyvässä eläinlääkintäkomiteassa vähentää joidenkin hyväksyttyjen rajatarkastusasemien tarkastusten määrää.
Tällaiset rajatarkastusasemat on kuitenkin tarkastettava vähintään joka kolmas vuosi.
3. Komissio lähettää jäsenvaltioille joka vuosi jäljennöksen tarkastuskertomuksesta, joka sisältää tiedot kuluneiden 12 kuukauden aikana tarkastetuista rajatarkastusasemista sekä kertomuksen, joka koskee hyväksyttyjen rajatarkastusasemien yleisen tilanteen kehitystä.
3 artikla
Komissio tekee 2 artiklassa tarkoitetut tarkastukset komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevista tietyistä yksityiskohtaisista säännöistä tehdyn komission päätöksen 98/139/EY(9) mukaisesti.
4 artikla
Kumotaan päätös 97/778/ETY, ja direktiivin 97/78/EY 33 artiklan mukaisesti tämän päätöksen säännöksiä sovelletaan kahdentenakymmenentenä päivänä siitä, kun se julkaistaan Euroopan yhteisöjen virallisessa lehdessä.
5 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä joulukuuta 2001.

Labels: 17
3
9
6
15